
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
1.1. valsts datu apstrādes mākoni veidojošo mākoņdatošanas platformu pārziņus, to pienākumus un atbildību, kā arī funkcijas un uzdevumus, kuru izpildei nepieciešama valsts datu apstrādes mākonī ietilpstošo mākoņdatošanas platformu izmantošana;  
	Priekšlikums
Jāprecizē 1.1. punkts, jo mākoņdatošanas platformu pārziņi neveic funkcijas un uzdevumus, kuru izpildei nepieciešama valsts datu apstrādes mākonī ietilpstošo mākoņdatošanas platformu izmantošana. Mākoņdatošanas platformu pārziņi nodrošina un uztur mākoņdatošanas platformu nevis to izmanto tādējādi nodrošina konkrētas valsts pārvaldes funkcijas un uzdevumus.
Sadaļas nosaukumam "II. Valsts datu apstrādes mākoni veidojošo mākoņdatošanas platformu pārziņi, to pienākumi, atbildība, funkcijas un uzdevumi" nav jākonfliktē ar 1.1. punktu.
Piedāvātā redakcija
1.1. valsts datu apstrādes mākoni veidojošo mākoņdatošanas platformu pārziņus, to pienākumus un atbildību;
1.1'. funkcijas un uzdevumus, kuru izpildei nepieciešama valsts datu apstrādes mākonī ietilpstošo mākoņdatošanas platformu izmantošana;
 
	Jānis Mārtužs (AM)

	2.
	Noteikumu projekts
2. Noteikumos lietotie termini
	Priekšlikums
Papildināt terminus ar
"Valsts datu apstrādes mākonis" skaidrojumu.
Piedāvātā redakcija
-
	Jānis Mārtužs (AM)

	3.
	Noteikumu projekts
II. Valsts datu apstrādes mākoni veidojošo mākoņdatošanas platformu pārziņi, to pienākumi, atbildība, funkcijas un uzdevumi
	Priekšlikums
Saskaņot sadaļas nosaukumu ar šo noteikumu 1.1. punktu.
Izvērtēt vai būt izveidojuma atsevišķa nodaļa "Valsts pārvaldes funkcijas un uzdevumi, kuru izpildei nepieciešama valsts datu apstrādes mākonī ietilpstošo mākoņdatošanas platformu izmantošana", jo tajā būtu uzskaitāmas atbilstošās Valsts pārvaldes funkcijas un uzdevumi, savukārt šajā nodaļā atstāt tikai mākoņdatošanas platformu pārziņu pienākumus atbildību.
 
Piedāvātā redakcija
-
	Jānis Mārtužs (AM)

	4.
	Noteikumu projekts
3. Valsts datu apstrādes mākoni veido mākoņdatošanas platformu pārziņi:
	Priekšlikums
Ne noteikumos, ne anotācijā nav atrodama informācija par deleģējumu 3. punktā norādītajiem pārziņiem. Lūdzam precizēt.
Piedāvātā redakcija
-
	Jānis Mārtužs (AM)

	5.
	Noteikumu projekts
5. Mākoņdatošanas platformas pārziņa funkcija ir valsts pārvaldes kontrolētu mākoņdatošanas pakalpojumu nodrošināšana mākoņdatošanas platformas lietotājam valsts pārvaldes funkciju nodrošināšanai, izpildot šādus uzdevumus:
	Priekšlikums
Noteikumu deleģējums attiecas uz:
1. mākoņdatošanas platformas (valsts platforma) pārziņiem;
2. funkcijām un uzdevumiem, kuru izpildei nepieciešama mākoņdatošanas platformas (valsts platforma) izmantošana.
 
Piedāvātā redakcija
5. Mākoņdatošanas platformas pārziņa funkcija ir valsts pārvaldes kontrolētu mākoņdatošanas pakalpojumu nodrošināšana mākoņdatošanas platformas lietotājam valsts pārvaldes funkciju nodrošināšana.
5'. Funkcijas un uzdevumi, kuru izpildei nepieciešama valsts datu apstrādes mākonī ietilpstošo mākoņdatošanas platformu izmantošana, ir:
 
	Jānis Mārtužs (AM)

	6.
	Noteikumu projekts
5.1. informācijas un komunikācijas tehnoloģiju (turpmāk - IKT) infrastruktūras resursu efektīvas pārvaldības administrēšanas atbilstošas attīstības uzdevumu;
	Priekšlikums
Precizēt šajā punktā vai anotācijā "efektīvas pārvaldības administrēšanas atbilstošas attīstības uzdevumu", norādot kādi iespējamie normatīvie akti, stratēģijas, plāni, ziņojumi nosaka šādu Valsts pārvaldes uzdevumu.
Saistībā ar ieteikumu pie punkta 5. šī apakšpunkta nr. maināms uz 5'.1 .
Piedāvātā redakcija
-
	Jānis Mārtužs (AM)

	7.
	Noteikumu projekts
5.2. IKT infrastruktūras resursu efektīvas pārvaldības uzturēšanas atbilstošas attīstības uzdevumu;
	Priekšlikums
Precizēt "efektīvas pārvaldības uzturēšanas atbilstošas attīstības uzdevumu", norādot kādi iespējamie normatīvie akti, stratēģijas, plāni, ziņojumi nosaka šādu Valsts pārvaldes uzdevumu.
Saistībā ar ieteikumu pie punkta 5. šī apakšpunkta nr. maināms uz 5'.2.
Piedāvātā redakcija
-
	Jānis Mārtužs (AM)

	8.
	Noteikumu projekts
5.3. IKT infrastruktūras esošo resursu efektīvas pārvaldības pieprasījumam atbilstošas attīstības uzdevumu.
	Priekšlikums
Precizēt "efektīvas pārvaldības pieprasījumam atbilstošas attīstības uzdevumu" norādot kādi iespējamie normatīvie akti, stratēģijas, plāni, ziņojumi nosaka šādu Valsts pārvaldes uzdevumu.
Saistībā ar ieteikumu pie punkta 5. šī apakšpunkta nr. maināms uz 5'.3 .
Piedāvātā redakcija
-
	Jānis Mārtužs (AM)

	9.
	Noteikumu projekts
6.2. kiberdrošības, kas ietver:
	Priekšlikums
Mainīt redakciju dzēšot apakšpunktus, jo kiberdrošības prasības tiks noteiktas Nacionālā Kiberdrošības likuma deleģējuma noteikumos: Minimālās kiberdrošības prasības subjektiem; Datu centru drošības prasības.
Piedāvātā redakcija
6.2. kiberdrošības;
	Jānis Mārtužs (AM)

	10.
	Noteikumu projekts
9. Mākoņdatošanas platformas pārzinis ir tiesīgs slēgt mākoņdatošanas platformas lietotājam pieeju mākoņdatošanas platformas pakalpojumiem un apturēt to darbību šādos gadījumos:
	Priekšlikums
Mākoņdatošanas platformas pārzinis nav tiesīgs vienpersoniski lemt par Valsts pārvaldes pakalpojuma apturēšanu.
Piedāvātā redakcija
9. Mākoņdatošanas platformas pārzinis ir tiesīgs slēgt mākoņdatošanas platformas lietotājam pieeju mākoņdatošanas platformas pakalpojumiem un apturēt to darbību, ja netiek ievērotas normatīvo aktu prasības informācijas tehnoloģiju drošības jomā, pēc Nacionālā kiberdrošības centra, Satversmes aizsardzības biroja, Militārās izlūkošanas un drošības dienesta vai Valsts drošības dienesta pamatota pieprasījuma (turpmāk - drošības institūcijas).
 
	Jānis Mārtužs (AM)

	11.
	Noteikumu projekts
10. Darbības, kas saistītas ar pieejas slēgšanu mākoņdatošanas platformas lietotājam mākoņdatošanas pakalpojumiem vai to apturēšanu, kā arī jebkuri citi pārtraukumi vai jebkādas izmaiņas saistībā ar nodrošināto mākoņdatošanas pakalpojumu, mākoņdatošanas platformas pārzinis reģistrē sistēmā VIRSIS ar norādi par mākoņdatošanas pakalpojuma pārtraukuma ietekmi, ilgumu un plānoto mākoņdatošanas pakalpojuma atjaunošanas laiku, kā arī nekavējoties informē par to mākoņdatošanas platformas lietotāju un Viedās administrācijas un reģionālās attīstības ministriju.
	Priekšlikums
Lasāmībai piedāvājam VIRSIS reģistrējamo informāciju precizēt apakšpunktos.
Piedāvātā redakcija
10. Mākoņdatošanas platformas pārzinis sistēmā VIRSIS reģistrē:
	Jānis Mārtužs (AM)

	12.
	Noteikumu projekts
12. Piekļuvi mākoņdatošanas platformas pakalpojumiem mākoņdatošanas platformas pārzinis atjauno pēc visu konstatēto pārkāpumu novēršanas vai, ja ir saņemta atļauja no attiecīgās drošības institūcijas.
	Priekšlikums
Jāprecizē "Drošības institūcijas"
Piedāvātā redakcija
12. Piekļuvi mākoņdatošanas platformas pakalpojumiem mākoņdatošanas platformas pārzinis atjauno pēc visu konstatēto pārkāpumu novēršanas vai, ja ir saņemta atļauja no vienas vai vairākām no šo noteikumu punktā 9.2. minētajām institūcijām.
	Jānis Mārtužs (AM)

	13.
	Noteikumu projekts
17. Mākoņdatošanas platformas lietotājs atbild par mākoņdatošanas platformā izvietoto informācijas sistēmu pieejamību, integritāti un konfidencialitāti, datiem un visu tās darbības nodrošināšanai nepieciešamo programmnodrošinājumu (licencēm, ražotāja atbalstu, uzturēšanu, darbības uzraudzību un drošību), ja vien ar mākoņdatošanas platformas pārzini nav noslēgta vienošanās par specializēto pakalpojumu nodrošināšanu, pilnvarojot atsevišķu funkciju īstenošanu mākoņdatošanas platformas pārzinim, kā arī nodrošina informācijas sistēmu atbilstību un veido tās atbilstoši informācijas sistēmām izvirzīto normatīvo aktu prasībām vispārējo tehnisko prasību jomā.
	Priekšlikums
Precizēt "informācijas sistēmu pieejamību", jo pieejamību ietekmē arī mākoņdatošanas platformas pieejamība. Atbilstoši precizējumam mainīt arī atbilstošo anotācijas saturu.
Piedāvātā redakcija
17. Mākoņdatošanas platformas lietotājs atbild par mākoņdatošanas platformā izvietoto informācijas sistēmu pieejamību (kas nav atkarīga no mākoņdatošanas platformas pieejamības) , integritāti un konfidencialitāti, datiem un visu tās darbības nodrošināšanai nepieciešamo programmnodrošinājumu (licencēm, ražotāja atbalstu, uzturēšanu, darbības uzraudzību un drošību), ja vien ar mākoņdatošanas platformas pārzini nav noslēgta vienošanās par specializēto pakalpojumu nodrošināšanu, pilnvarojot atsevišķu funkciju īstenošanu mākoņdatošanas platformas pārzinim, kā arī nodrošina informācijas sistēmu atbilstību un veido tās atbilstoši informācijas sistēmām izvirzīto normatīvo aktu prasībām vispārējo tehnisko prasību jomā.
	Jānis Mārtužs (AM)

	14.
	Noteikumu projekts
20.1. mākoņdatošanas platformas lietotāja autentifikācijas datus un auditācijas pierakstu veikšanu;
	Priekšlikums
Mākoņdatošanas platformas lietotājs ir organizācija. Jāprecizē fizisko personu kategorijas.
Piedāvātā redakcija
20.1. mākoņdatošanas platformas lietotāja nodarbināto un piesaistīto trešo pušu autentifikācijas datus un auditācijas pierakstu veikšanu;
	Jānis Mārtužs (AM)

	15.
	Noteikumu projekts
20.3. atbalsta pakalpojumu nodrošināšanā, veicot pakalpojuma ietvaros netiešu mākoņdatošanas platformas lietotāja rīcībā esošu personas datu apstrādi.
	Priekšlikums
Precizēt, kā var rasties "netieša" personu datu apstrāde.
Piedāvātā redakcija
20.3. atbalsta pakalpojumu nodrošināšanā, veicot atbalsta pakalpojuma ietvaros netiešu mākoņdatošanas platformas lietotāja rīcībā esošu personas datu apstrādi.
	Jānis Mārtužs (AM)

	16.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijā minēts "Valsts datu apstrādes mākoņa pakalpojumus ir obligāti jāizmanto gadījumos, kad valsts pilnīgā kontrolē esošas infrastruktūras izmantošanas nepieciešamību nosaka drošības (t.sk. datu aizsardzības) vai sistēmu sadarbspējas un integrācijas prasības, bet pārējos gadījumos kā alternatīva ir pieļaujama drošības un tehnoloģiskajām prasībām atbilstošu komerciālu mākoņdatošanas pakalpojumu izmantošana.".
Izvērtēt vai šāds skaidrojums atstājams tieši šo noteikumu anotācijā, vai papildināt ar atsaucēm uz stratēģijām, plāniem vai jāprecizē, kas ir "valsts pilnīgā kontrolē esošas infrastruktūras izmantošanas nepieciešamība" pieminot piemērus.
Piedāvātā redakcija
-
	Jānis Mārtužs (AM)



